google/wiki40b huggingface dataset:
Simpsons' åpningssekvens

Handling

Basis er at familiens medlemmer vises i ulike situasjoner som inntreffer mens de er på vei hjem for å samles i sofaen foran fjernsynet. Bart må sitte igjen på skolen, der han må skrive en setning på tavlen gjentatte ganger om hva han ikke skal gjøre igjen. Disse setningene kan for eksempel være samfunnskritisk, referanser til popkultur, meta-referanser eller annen politisk humor. Søsteren, Lisa, sendes ut fra musikkundervisningen fordi hun improviserer en solo på saksofonen sin, som kan variere fra episode til episode. Moren, Marge står i kø ved kassen i butikken for å betale, og den yngste datteren, Maggie, havner blant varene og blir skannet inn i kassen før hun og moren går ut av butikken. Faren, Homer, har det så travelt med å gå fra arbeidet på kjernekraftverket at han slenger fra seg en uranstav slik at den spretter tilbake og faller ned i skjorten hans. Den siste scenen viser at de kommer hjem omtrent samtidig og samles i sofaen foran fjernsynet. Det er denne scenen som oftest varierer; nesten hver episode er forskjellig. Åpningssekvensen blir gjerne brukt som et hjelpemiddel for å gjøre episoden lengre eller kortere. For eksempel varer sofasekvensen som oftest i fem sekunder, men det finnes eksempler på at den har vart opp mot 46 sekunder. Av og til dropper manusforfatterne den faste innledningen med familiens gjøremål før de kommer hjem. Åpningssekvensen hopper da rett fra tittelen med skyene til scenen der familien samler seg i sofaen.
I februar 2009 fikk serien en ny åpningssekvens i HD-format. Dette er ble seriens tredje versjon. Den erstattet den andre, som ble introdusert i seriens andre sesong.

Musikk

Musikken i åpningssekvensen er laget av Danny Elfmann i 1989 etter at Matt Groening spurte ham om han kunne lage en «retro»-melodi. Melodien tok to dager å lage, og er det mest betydningsfulle verket i hans karriere. I 1999 spøkte han med at han tjente 11,50 dollar for hver gang den ble spilt.
Nåværende melodi er den samme, og er satt opp av et orkester ledet av Alf Clausen. I episoden «Bart Gets Famous» plystrer Bart på melodien, og Marge ber ham å «ikke plystre på den irriterende melodien.»

Tidligere versjoner

I første sesong var åpningssekvensen annerledes. Bart stjal for eksempel et busskilt som gjorde at bussen kjørte rett forbi, til busspassasjerenes fortvilelse. Skyene i begynnelsen var også annerledes med en noe mørkere himmel og Burns og Smithers var ennå ikke i åpningssekvensen.
Dessuten var det i sesong to et klipp av Lisa som syklet hjem fra skolen, men det ble erstattet med et galleri av ulike figurer på vei til familiens hus.
Samoobrona Rzeczpospolitej Polskiej

Samoobrona Rzeczpospolitej Polskiej («Den polske republikks selvforsvar») er et polsk agraristisk politisk parti og fagforening som ble stiftet i januar 1992 etter initiativ av Andrzej Lepper, som var partiets leder.
I sin politiske plattform kombinerer partiet en venstrepopulistisk økonomisk politikk med en høyreorientert religiøst konservativ agenda. Partiet framhever Folkerepublikken i første halvdel av 1970-tallet som et ideal (stø kurs, velferdsstat, billige lån og forbruksvarer). Samtidig er katolsk sosiallære en inspirasjonskilde. Partiet ønsker statsfinansiert jordbruk, utvidelse av statlige sosialprogrammer og nedbetalingen av utenlandsgjeld. Det stiller seg mot utenlandsk investering.
Samoobrona falt ut av ved parlamentsvalget i 2007 etter interne interne stridigheter, korrupsjon og sex-skandaler.
Skyggefugl

Beskrivelse

Skyggefuglen blir 50–56 cm lang  og veier typisk 415–430 g. Det tyske artsnavnet 'hammerkopf', på engelsk også 'hamerkop', skildrer hodeforma, et lett nedbøyd nebb og en bakovervendt fjærtopp gjør at omrisset av hodet minner om en hammer. Arten har utbredelse i Afrika sør for Sahara, på Madagaskar og i sørvestre Arabia, den har habitat på våtmarkene i et bredt spekter, inkludert elvemunninger, innsjøkyster, fiskedammer, elvebredder og steinete kyster i Tanzania. Skyggefuglen er en standfugl som ofte gjør lokale forflytninger, den er ikke globalt truet og er lokalt tallrik i Afrika og på Madagaskar.
Generalforsamling

En generalforsamling er den øverste myndighet i en organisasjon eller aksjeselskap. Det innebærer som regel et møte hvor alle medlemmene i en organisasjon eller alle eierne i et aksjeselskap er kalt inn.
I mange frivillige organisasjoner kalles den øverste myndigheten årsmøte eller landsmøte.
Generalforsamlingen velger styre og eiernes representanter til bedriftsforsamlingen i et selskap.

Norge

I Norge kan en generalforsamling også bare bestå av én person hvor det bare er en eier i et aksjeselskap eller som i Vy eller NRK hvor henholdsvis samferdselsministeren og kulturministeren regnes som generalforsamling.
Deyrollius

Utseende

Små, avlange, svarte praktbiller, kan ha noe metallisk glans. Oversiden er tett punktert. Pornotum er rundet, noe bredere enn dekkvingene, som er litt innsnevret i midten.

Utbredelse

Slekten er utbredt i den neotropiske økosonen.
Joel Rajalakso

Enköpings SK

Rajalakso startet karrieren i Enköpings SK, og spilte første A-lagskamp for klubben i Division 1 som 16-åring. Det ble 2. desember 2012 klart at Rajalakso ville gå til Åtvidabergs FF.

Åtvidabergs FF

Rajalakso spilte første kamp i Allsvenskan for Åtvidabergs FF 20. oktober 2013, da Åtvidabergs FF slo Helsingborgs IF 3–0 på hjemmebane. Rajalakso spilte sammenlagt seks seriekamper i løpet av de to sesongene han tilbragte i klubben.

Östers IF

Det ble 26. mars 2015 klart at Rajalakso ville gå til Östers IF, som spiller i Division 1 Södra. Det ble signert en avtale som strekker seg ut 2016-sesongen, hvor han i 2015-sesongen spiller som utlånt spiller fra Åtvidabergs FF.

Lanslagskarriere

Rajalakso spilte fra 2008 til 2010 på Sveriges U17-lag etterfulgt av Sveriges U19-lag.

Privat

Rajalaksos eldre bror, Sebastian Rajalakso, er også fotballspiller, og spiller for GIF Sundsvall i Allsvenskan.
Naoki Matsuda

Japans herrelandslag

Naoki Matsuda spilte 40 landskamper for Japans herrelandslag.
Mjøsradioen

Mjøsradioen er Norges første og eldste nærradio som fortsatt er i drift. Radioen ble etablert på Hedmarktoppen ved Hamar i desember 1981.
Mjøsradioen startet sine sendinger med en hjemmelaget sender samme dagen som kringkastingsmonopolet var over i desember 1981. Ansvarlig redaktør var Steinar Aabø. Den 7. februar 1982 var Mjøsradioen først ute med godkjent radiosender fra egen mast. Radioen brukte en direktiv quad antenne som gav mest dekning nordover Mjøsa og noe mindre dekning sørover. Radioen hadde lyttere helt fra Minnesund i sør og langt nord i Ringsaker kommune.
Mjøsradioen drives på frivillig basis (dugnad). Penger til drift er basert på gaver og inntekter fra den årlige julemessen som Mjøsradioen arrangerer på Hedmarktoppen folkehøyskole. Radioen ble i en årrekke drevet av studenter på medielinjen ved Hedmarktoppen Folkehøyskole. De hadde faste morgen og ettermiddagssendinger som inneholdt reportasjer, musikk og hilsninger til lokalmiljøet.
Formålet er først og fremst å evangelisere nærområdet gjennom kristne radioprogram. Men også andre program uten en direkte kristen profil blir sendt.
The Order of the Stick

The Order of the Stick (ofte forkortet OotS) er en amerikansk nettegneserie skapt av Rich Burlew. Serien er en humoristisk parodi på fantasy-rollespillet Dungeons and Dragons og bygger løst på 3.5-reglene. Dette kommer tydelig fram i seriens første stripe.
Tegneserien blir tegnet og forfattet i strekmann-stil, som også er grunnen til navnet på både serien og rollespill-gruppen den omhandler.
Kvalifisering til VM i fotball 2014 (UEFA)

Play-off

De 8 beste gruppetoerne deltar i play-off'en. Lagene vil her spille mot et lag hver, i en hjemme og en bortekamp. Vinnerne er klare for VM
Adhesjonsbane

Adhesjonsbane er en jernbane der materiellets framdrift skjer kun ved hjelp av friksjon mellom drivhjulene og skinnene.  Siden de fleste jernbaner er adhesjonsbaner brukes begrepet bare når det er viktig å presisere denne teknikken til forskjell fra andre framdriftsformer, som tannstangbane og kabelbane. 
Adhesjonsbaner er mye enklere å bygge enn andre framdriftsformer, men har en begrensing i hvor stor stigning baner kan bygges. Friksjonsprinsippet setter begrensing både med å klare å få ønsket vekt av ikke-selvdrevne vogner i forhold til lokomotivenes trekkevne, og med tanke på togets evne til bremse ved fall. I Norge har største stigning på hovedlinje tradisjonelt vært satt til 25 ‰ (1:40), men Flåmsbana er bygget med hele 55 ‰ (1:18) stigning. Materiellet som trafikkerer Flåmsbana er da også utstyrt med flere bremsesystemer enn vanlig. Noen sporveislinjer i Norge skal ha hatt stigninger opp i 70 ‰.
Stigningsforholdene er en ting som påvirker hvor mye et lokomotiv kan trekke med adhesjonsmetoden. Noe annet som påvirker og endrer friksjonen, er skinnenes beskaffenhet som følge av regn, oljesøl eller hvis det ligger løv på skinnene. De fleste lokomotiver og motorvogner har med seg sand som kan sprøytes ut rett foran drivhjulene for å motvirke at hjulene begynner å spinne. Slik sanding skjer automatisk ved nødbremsing.
Neocuris

Utseende

Nokså små (ca. 5 millimeter), nokså blanke, mørkt fargede praktbiller, ofte med metalliske farger. Fasettøynene er store, ikke utstående, pannen rundet. Pronotum er avrundet firkantet, dekkvingene jevnbrede, rundede bak, noen ganger litt forkortede.

Utbredelse

Slekten er utbredt i Australia.
Den engelske ligacupen 2008–2009

Første runde

Trekningen for første runde fant sted den 13. juni 2008. 72 lag deltok i første runde, som var delt opp i en nordlig og en sørlig avdeling.
Martin Kelly

Liverpool

Sommeren 2007 rykket Kelly opp til reservelaget på Melwood fra klubbens ungdomsakademi. I et intervju med klubben offisielle hjemmeside, snakket han om gleden ved å ta steget opp, trass i å ha misset nesten to år på ungdomslaget på grunn av ryggproblemer. i 2010/11 sesongen har han tatt steget opp til førstelaget, og har vært en av Liverpools beste spillere under Kenny Dalglish
Kelly spilte seg etterhvert inn på Gary Abletts tittelvinnende reservelag i 2007-08 sesongen. Han skårte også det andre målet i Liverpools 3-0 seier over UANL Tigres i Dallas Cup-finalen for 2008 den 23. mars 2008.
Foran 2008–09 sesongen fikk han sitt førstelagsnummer. Han ble tatt ut på førstelaget første gang i november 2008, da han var en ubrukt innbytter i Mesterligaen-kampen mot Marseille. Men ikke lenger etterpå fikk han sin debut som innbytter i Mesterligakampen borte mot PSV Eindhoven den 9. desember 2008. Kelly forlenget kontrakten sin med Merseyside-laget med et år ut 2011, da han signerte i januar 2009.

Huddersfield Town AFC

Den 26. mars 2009 ble det klart at Kelly skulle spille for Huddersfield ut sesongen 2008-2009. Han debuterte 31. mars i en bortekamp mot Bristol Rovers som laget vant 2-1, og der Kelly imponerte i sin første kamp. Han skårte sitt første og matchvinnende mål for klubben den 18. april, da laget slo Walsall 3-2.

Crystal Palace

Liverpoool FC bekreftet 14. august 2014 at Kelly hadde gått til Crystal Palace for en sum på £1,5M, etter å ha signert en treårsavtale med klubben.

Landslagsspill

Kelly ble i begynnelsen av 2009 tatt ut på England U19 landslaget og spilte mot Spania U19 den 10. februar.
Jakob Hassler

Jakob Hasser (også Haßler eller Hasler) (døpt 18. desember 1569 i Nürnberg; død mellom 23. april 1621 og 29. september 1622, muligens i Cheb) var en tysk komponist og bror av den kjente komponisten Hans Leo Hassler.
Jakob Hassler var sønn av organisten Isaak Hassler fra Nürnberg. Sannynligvis fikk han lik sin bror utdanning i Venezia. Han var først i aktivitet hos Fuggerne, deretter i Hechingen hos Eitel Friedrich von Hohenzollern og endelig ved hoffet i Praha. Keiser Rudolf II av Det tysk-romerske rike adlet ham og brødrene Hans Leo og Kaspar i 1595.
Hassler ble særlig kjent for komposisjonene for orgel og cembalo.
Britisk Nord-Borneo

Britisk Nord-Borneo var en britisk besittelse fra 1882 til 1946. Området dekket den nordlige delen av øya Borneo. Det ble først styrt av det private selskapet North Borneo Chartered Company, men var britisk kronkoloni fra 1946 til 1963, da området ble en del av Malaysia som delstaten Sabah.
Området ble i 1877–1878 overtatt av North Borneo Chartered Company fra sultanen av Brunei og sultanen av Sulu. I 1888 erklærte Storbritannia Nord-Borneo for et protektorat. Protektoratet besto av flere provinser, bl.a. Cunliffe, Dewhurst, Elphinstone, Martin, Mayne og Myburgh.
I folketellingen i 1931 hadde området en befolkning på 270 223  og et areal på 80 560 km². Langs kysten fantes det bosettinger av muslimer, mens innlandet var dominert av urfolk, der dusuner, bajauer og muruter var de mest tallrike. Viktigste byer var hovedstaden Sandakan og Jesselton som ble hovedstad i 1946. Området var opprinnelig inndelt i fire residentskaper.
North Borneo Chartered Company var et britisk handelskompani, som i 1881 fikk et charter av den britiske regjering. Kompaniet hadde sete i London. Det ble utpekt en guvernør for å ivareta selskapets interesser i Nord-Borneo og forestå administrasjonen av området. Guvernøren var godkjent av Storbritannias regjering.
Eksporten fra Nord-Borneo besto av tømmer, kautsjuk og forskjellige landbruksprodukter. Det ble dyrket sago, tobakk, kaffe, kokosnøtter, ris og krydder. Nord-Borneo hadde ressurser som kull, jern og gull og det fantes oljeforekomster.
Under andre verdenskrig var Britisk Nord-Borneo okkupert av Japan fra 1942 til 1945. Etter verdenskrigen maktet ikke handelskompaniet å gjenoppta administrasjonen og området ble gjort til britisk kronkoloni. I prosessen som ledet fram til dannelsen av Malaysia, gjorde Indonesia krav på området. Dette lykkes ikke og i 1963 ble Britisk Nord-Borneo omdannet til en delstat i Malaysia. Området fikk da navnet Sabah.
Ørðavíkarlíð

Ørðavíkarlíð (IPA: [ˈøːɹaˌvʊikaɹlʊi]), eller Øravíkarlíð og Líðin (IPA: [ˈlʊijɪn]), er en bygd på Suðuroy, den sørligste av Færøyene. Ørðavíkarlíð ligger mellom Ørðavík og Trongisvágur i kommunen Tvøroyri. Ørðavíkarlíð er en av få bygder på Færøyene uten et eget postnummer, idet den ofte har blitt regnet som en grend i Ørðavík, 3 km lengre sør. Den 1. januar 2014 hadde Ørðavíkarlíð 67 innbyggere. Bilfergen mellom Suðuroy og Tórshavn har siden 2005 anløpt kaien på Krambatangi i Ørðavíkarlíð. På Langabakki ligger Rúsdrekkasøla Landsins' filial på Suðuroy.
Douglas hestesporvei

Douglas hestesporvei er et offentlig transportmiddel i Douglas, hovedstaden på Isle of Man. Den har en rutenett som går fra den sydlige terminalen ved Victoria Pier til den nordre terminalen ved Derby Castle. Det er en strekning på om lag 3 kilometer som stort sett følger sjøfronten. Sporvidden er 914 millimeter og den er dobbeltsporet mesteparten av strekningen.
Hestesporvognen ble tatt i bruk i 1876 og har, med unntak av en liten periode under andre verdenskrigen vært i trafikk siden. Etter 1927 har sporveien bare blitt brukt i sommerhalvåret. Systemet omfatter 23 vogner og 45 hester. Sporveien eies og drives av Douglas Borough Council.
Denise Richards

Tidlig liv

Richards ble født i Downers Grove i Illinois, en forstad til Chicago. Hun flyttet til California med familien da hun var 14 år gammel.

Karriere

Richards tilbragte størsteparten av 1990-tallet med opptredener i lavbudsjettsfilmer, TV-filmer og med gjesteroller i TV-serier. Hennes første hovedrolle i en kinofilm var i Starship Troopers i 1997, som ble raskt etterfulgt av hennes hovedrolle i den ganske suksessrike kultfilmen Wild Things fra 1998. I tillegg til sitt arbeide innen filmen, har hun gjort regelmessige opptredener i situasjonskomediene Spin City, Two and a Half Men, Venner for livet og Seinfeld. Hun har også en sentral rolle i den amerikanske tv-serien Blue Mountain State. 
Tidlig på 2000-tallet opptrådte Richards i flere filmroller som parodierte hennes tidligere status som sexsymbol, blant annet i Scary Movie 3. I desember 2004 ble hun avbildet naken i Playboy.
Denise Richards har to døtre, Lola og Sam, sammen med Charlie Sheen.
Nasjonalmuseet i Iran

Nasjonalmuseet i Iran (persisk: موزه ایران باستان Muze-ye Irân-e Bâstân) er et arkeologisk og historisk museum i Teheran. Det tar vare på gjenstander fra antikkens Persia inkludert keramikk, metallobjekter, bøker, mynter osv. Det ble åpnet i 1937.
Museet består av to bygninger. Den ene er dedikert til den før-islamske samlingen, mens den andre består av etter-islamske gjenstander.
Den etterislamske delen av museet ble åpnet i 1996 og består av tre etasjer. Den inneholder forskjellig keramikk, tekstiler, tekst, kunstgjenstander, astrolaber og kalligrafi fra 1400 år med islamsk historie i Iran.
Lean

Lean (egentlig: Lean manufacturing / norsk: Veltrimmet produksjon) betegner en produksjonsmetodikk for fremstilling av varer og tjenester. Begrepet er hentet fra ledelsesteori og kom i bruk på 1990-tallet. Metodikken fokuserer på å eliminere såkalt sløsing (waste) og ser på kundens opplevelse av produktets verdi fremfor kostnadselementer. Det underliggende målet er å forbedre den bedriftsøkonomiske lønnsomheten. Sentralt i denne tenkningen er det å skape merverdi med mindre innsats av ressurser. 
Slank produksjon er i hovedsak hentet fra TPS (Toyota Production System). Dette systemet er kjent for å søke og redusere syv former for sløsning (seven wastes) i en kontinuerlig forbedringsprosess, men det finnes forskjellige synspunkter på hvordan resultater best kan oppnås. Toyotas vekst fra et lite selskap til verdens største bilprodusent har selvsagt skapt stor interesse for de bakenforliggende prinsippene og strategiene.
Slank produksjon betraktes ofte som et mer raffinert konsept enn effektiviseringsforsøk basert på tids- og metodestudier, blant annet utviklet av Frederick Winslow Taylor og Henry Ford. I slank produksjon har man tatt lærdom av blant annet de feil som disse gjorde. Det finnes også gamle, grunnleggende verdier som nøysomhet og sparsommelighet, økt effektivitet og mindre sløsing i denne metodikken samtidig som den bygger på bruk av empiriske data, fremfor ukritisk godtakelse av vedtatte sannheter.

Opprinnelse

Prinsippene for slank produksjon er hentet fra japansk produksjonsindustri. Termen «Lean Production» ble oppfunnet og første gang brukt av John Krafcik i en artikkel fra høsten 1988 kalt Triumph of the Lean Production System som ble publisert i Sloan Management Review. Artikkelen var basert på Krafciks masteroppgave ved MITs Sloan School of Management. Krafcik hadde bakgrunn fra en stilling som kvalitetsingeniør ved Toyota/GMs fellesforetak, NUMMI, i California før han søkte til Massachusetts Institute of Technology for å ta en mastergrad. 
For mange er slank produksjon et sett av verktøy som bidrar til å identifisere og kontinuerlig eliminere sløsing (muda). Etter hvert som sløsing elimineres, forbedres kvaliteten, samtidig som produksjonstiden og kostnadene blir redusert. Eksempler på slike verktøy er verdistrømanalyse, 5S, Kanban og poka-yoke (å gjøre «idiotsikkert»/forhindre feil bruk).
Songs of Scandinavia

Songs of Scandinavia er et musikkalbum med Birgitte Grimstad, utgitt i 1978.
Yutai

Yutai (kinesisk: 鱼台县; pinyin:  Yútái Xiàn) er et fylke i provinsen Shandong i Folkerepublikken Kina. Det ligger under byprefekturet Jining.
Befolkningen i 1999 var på 445 582.
Angela Merkels fjerde regjering

Angela Merkels fjerde regjering ble tatt i ed 14. mars 2018 og er Forbundsrepublikken Tysklands 23. regjering siden etableringen i 1949. Regjeringen bygger på en koalisjon bestående av de kristendemokratiske CDU/CSU og det sosialdemokratiske SPD.

Utnevnelsen

Forbundskansler Angela Merkels tjenestetid utløp ved valget til Forbundsdagen 24. oktober 2017, og hun ledet deretter et forretningsministerium. Fra valget i 2017 til regjeringsdannelsen gikk det 171 dager, den lengste periode med forretningsministerium i landet, siden Forbundsrepublikken Tyskland ble dannet i 1949. Det lengste forretningsministerium til da var i 2013 med 86 dager. I 1983 tok det bare 23 dager å danne regjering i Tyskland, den hittil (2018) korteste periode.  
Tysklands president Frank-Walter Steinmeier foreslo 5. mars 2018 Angela Merkel som forbundskansler. Valget av forbundskansler ble gjort av Forbundsdagen 14. mars 2018, med 364 av 688 avgitte stemmer, i første valgomgang. 
Forbundskansleren ble deretter utnevnt av presidenten i Schloss Bellevue. Hun avga samme dag forsikring overfor forbundsdagspresident Wolfgang Schäuble i nærvær av medlemmene av Forbundsdagen og Forbundsrådet. 
Ministrene i regjeringen ble utnevnt av presidenten etter forslag av forbundskansleren.
De ministrene som leder et departement og i tillegg lederen av kanslerkontoret, utgjør sammen regjeringens kabinett. Sammen med de såkalte statsministrene, og de parlamentariske (politisk oppnevnte) statssekretærene, utgjør de Tysklands regjering.

Koalisjonsavtalen

Avtalen om koalisjon i Forbundsdagen som støtte for regjeringen, ble undertegnet 12. mars 2018.

Regjeringskrise i 2018

Sommeren 2018 oppsto det en konflikt mellom forbundskansler Angela Merkel og hennes koalisjonspartner SPD på den ene siden og Horst Seehofer og CDUs bayerske søsterparti CSU på den andre. Som innenriksminister ville Seehofer innføre en nasjonal grensekontroll for migranter, mens både CDU, SPD og de andre partiene i forbundsdagen – bortsett fra AfD – ønsket en felles EU-løsning på spørsmålet, slik Merkel hadde fremforhandlet under et toppmøte i unionen 24. juni.
I kjølvannet av uoverensstemmelsen omkring asypolitikken truet Seehofer i begynnelsen av juli 2018 å trekke seg fra stillingen som innenriksminister.
 Partiene fant imidlertid frem til en kompromissløsning, slik at regjeringen Merkel ble sittende.
En drankers hytte

«En drankers hytte» er en skillingsvise skrevet rundt 1850 som opprinnelig er svensk. Den kom til Norge like etterpå, og er først å spore i Narvik, ifølge Per Johan Skjærstad i boken Frem fra glemselen. Den er også kjent under titlene «Så bitter kold blåser nordenvinden» og «Lille Ester», som den mest kalles for i Sverige. Hvem som har laget visa er ukjent. Alf Prøysen har den i sin samling De gamle visene, og her forteller han at den finnes i Albert Gladers håndskrevne visebok fra 1895.
Visa er innspilt på platen Frem fra Glemselen kap. 1 med Helge Borglund.
Den er dessuten spilt inn av Ole Ivars Veteranene (en samling av tidligere Ole Ivars-medlemmer) på platen Venner av oss, som er utgitt på plateselskapet Tylden & Co. i 1980. Ole Ivars Veteranene har valgt å fjerne to av versene i teksten fra sin innspilling.
Hans Aleksander Hansen skrev ny tekst til visa og kalte den «Klonkerud». Den ble spilt inn på plate i 1950 av Alf Prøysen.
Værelse

Et værelse (av være, egentlig «der en er»), også kalt rom, er en adskilt del av en bygning. Værelset er gjerne adskilt fra det øvrige arealet i bygningen (eventuelt i etasjen), eller fra andre værelser, med vegger og dører.
Et værelse er gjerne kategorisert ut fra formål. Eksempler er soveværelse, badeværelse, barneværelse, spiseværelse og hotellværelse.
Charidia

Utseende

Ganske små (vingespenn ca. 25-30 millimeter), spinkle, mørke smygere. Vingene har en oljeaktig glans, et oppbrutt, lyst tverrbånd i forvingen og et lyst tverrbånd langs bakvingens ytterkant som noen ganger er bredere og dekker det meste av vingen.

Utbredelse

Artene lever i Sør-Amerika.
Rugby under Asialekene 2002

Rugby under Asialekene 2002. Rugby var en av flere sporter under Asialekene 2002 i Busan i Sør-Korea. Det var to rugbyturneringer for menn, rugby union og sjumannsrugby. Sør-Korea vant begge turneringene.
Fylkesvei 2810

Fylkesvei 2810  går mellom Liverud og Uvdal kirke i Nore og Uvdal kommune. Veien er 5,9 km lang.
Frem til 2019 hadde veien betegnelsen Fylkesvei 122.
4450 Pan

4450 Pan er en asteroide oppdaget av Eugene og Carolyn Shoemaker 25. september 1987. Den er oppkalt etter den greske guden for natur og ville dyr. Asteroiden krysser banene til Venus, Mars og jorden, og kommer nærmere enn 10 Gm til disse og innenfor 20 Gm fra Merkur.
Eczemotellus

Utseende

En middelsstor, kraftig, brunlig trebukk. Antennene er nokså tynne og noe lengre enn kroppen, et par av de ytre leddene er mer eller mindre hvite. Pronotum er litt tønneformet uten tenner på sidene. Dekkvingene er nesten parallellsidige, med to siksak-tverrbånd av lyse skjell.

Levevis

Disse billene har larver som lever i død ved.

Utbredelse

Arten lever på Filippinene.